Sergej Koroljov
Sergej Pavlovič Korolev (ili Koroljov) (rus. Серге́й Па́влович Королёв; ukr. Сергій Павлович Корольов), (12. januara 1907. - 14. januara 1966.), sovjetski raketni inženjer i vođa svemirskog programa SSSR-a 1950-ih i 1960-ih, tokom svemirske utrke između SSSR-a i SAD-a. Koroljov je po struci bio dizajner vazduhoplova. Kao jedna od žrtvi Staljinovih čistki iz 1938. godine, proveo je gotovo šest godina po zatvorima, jedno vrijeme i u Sibirskom gulagu. Nakon odsluženja kazne, postao je raketni dizajner i ključna figura u sovjetskom svemirskom programu. Široj javnosti je postao poznat tek godinama nakon smrti 1966., jer je SSSR njegov identitet čuvao kao državnu tajnu. Po Koroljovu je nazvan jedan krateri na Marsu i Mjesecu te asteroid 1855 Koroljov.